́ще же ѿвраще́ніемъ бж҃е́ственнагѡ лица̀ случа́ется смуще́ніе, у̀бо прису́тствіемъ сегѡ̀ и призрѣ́ніемъ ми́ръ послѣ́дствуетъ духо́венъ душѝ, да́ръ толи́кѡ велича́йшъ сы́й, я́коже по бж҃е́ственнѣй любвѝ и ра́дости явля́тися дх҃ѡ́внымъ илѝ дарова̂нія подоба́етъ глаго́лати илѝ понѐ плоды̀: и ст҃ѡ же живу́щыя и пра́веднѡ, во свѣ́тѣ лица̀ гдс̑ня явля́етъ ходи́ти: гдс̑и, глаго́ля, во свѣ́тѣ лица̀ твоегѡ̀ по́йдутъ: и ѡ и́мени твое́мъ возра́дуются ве́сь де́нь, духо́вный ѻ́нъ я́вѣ я́кѡ, поели́ку посыла́етъ вну́треннему человѣ́ку мы́сленное и неизрече́нноесо́лнце пречс̑тыя и животворя́щыя лучы̀ своя̂, и просвѣща́ется во умѣ̀ премі́рныхъ чу́вство: въ не́же вре́мя взе́млется ѿ землѝ, и на нб҃о прелага́ется вся̀ душе́вная па́мять, и человѣ́къ то́й ра́дуется и взыграва́ется, и пѣ̂сни я́коже подоба́етъ, поставля́етъ, и весели́тся ра́дованіемъ и красова́ніемъ и душе́вною сла́достію, коли́кою кто́ бы возмо́глъ рещѝ, свѣтя́ся и просвѣща́яся свѣ́тлостію лица̀ гдс̑ня